text: Tre anholdt som mistænkte for lampekup i Kollund
  01 marts 2017 kl. 09.01
  Syd- og Sønderjyllands Politi har onsdag morgen anholdt tre personer og sigtet dem for nattens lampekup i Kollund.
  De tre anholdte bliver onsdag formiddag afhørt hos politiet i Aabenraa. 
  En af de anholdte, blev stoppet nær Kollund, da indbruddet netop var blev anmeldt. To andre er anholdt onsdag morgen efter politiets efterforskning. der er tale okm tre sønderjyske mænd på henholdsvis 22,22  og 23 år.
  - Der er stjålet kostbare designer-standerlamper og stole. Nu skal vi høre, hvad de tre anholdte har at sige, siger politikommissær Henning Marcussen, der leder efterforskningen af tyveriet, onsdag formiddag til TV SYD.
  Klokken 00.42 gik alarmen hos Kollund Møbler på Fjordvej i Kollund, da nogle tyve brød ind i forretningen.
  - Vi mener, at de er sluppet af sted med et ukendt antal designerlamper i den dyre klasse, sagde vagtchef Ole Aamann, Syd- og Sønderjyllands Politi, onsdag morgen til TV SYD.
  Tyvene skaffede sig adgang til lamperne ved at knuse en rude i møbelforretningen. Politiet mener, at tyvene er flygtet fra stedet ad Fjordvej i østlig retning mod Rinkenæs i en ældre mørk personbil af sedantypen.
  Vi har anholdt 3 personer i forbindelse med indbrud i Kollund Møbler. Vi hører gerne fra vidner der kan bidrage med oplysninger #politidk
  
  